O **Parque Nacional de Monfragüe** é un dos parques nacionais de España. Atópase na provincia de Cáceres, e é o primeiro parque nacional de Estremadura. Cruzan o parque dous ríos o Texo e o Tiétar. Inicialmente foi declarado Parque Natural o 4 de abril de 1979.

Localización
------------

Monfragüe sitúase no suroeste da Península Ibérica, e pertence na súa totalidade á provincia de Cáceres. A súa superficie esténdese polos municipios de Casas de Miravete, Jaraicejo, Malpartida de Plasencia, Serradilla, Serrejón, Toril e Torrejón el Rubio.

Figuras de protección
---------------------

Imaxe do parque nacional.
O 4 de abril de 1979 foi declarado Parque Natural. No 1988 declarouse ZEPA e en xullo de 2003 a UNESCO recoñeceu Monfragüe como reserva da Biosfera.

A pesar de que durante a década de 1990 houbo iniciativas para engadir a Monfragüe na Rede de Parques Nacionais de España en representación do ecosistema do bosque mediterráneo, finalmente foi o de Cabañeros e non o de Monfragüe o espazo natural elixido para a inclusión na rede. Monfragüe tería que agardar a xaneiro de 2006, cando a Xunta de Extremadura propón ó Goberno de España a declaración de Monfragüe como Parque Nacional. En maio dese mesmo ano, o Consello de Ministros, a proposta do Ministerio de Medio Ambiente, remitiuna ás Cortes, onde recibiu a aprobación e en decembro comezaron os trámites parlamentarios.

En febreiro de 2007 o Senado de España aprobou a lei que o integra na Rede de Parques Nacionais de España (RPNE) e en marzo de 2007 publicouse no BOE a lei que declaraba Monfragüe parque nacional.

Características
---------------

O nome provén do nome dado polos romanos *mons fragorum* (monte denso). Nunha pequena ermida, ó carón do castelo, gárdase a talla da Virxe de Monfragüe, dos séculos XVII-XVIII, imaxe traída dende Palestina polos cabaleiros da Orde de Santiago.

Predominan tres hábitats principais: o bosque mediterráneo, as devesas e rochedos e as masas de auga (ríos e encoros)

Fauna
-----

No Parque crían máis de 200 especies de vertebrados, outras moitas invernan ou poden verse de paso durante a migración a outras latitudes. As aves son o grupo de vertebrados con maior abundancia de especies e individuos.

Aves
Voitre negro (*Aegypius monachus*) —con 286 parellas—, aguia imperial (*Aquila adalberti*) —con 12 parellas—, cegoña negra (*Ciconia nigra*) —con 30 parellas—, voitre leonado (*Gyps fulvus*) —con 500-600 parellas—, búfo real (*Bubo bubo*), aguia imperial ibérica (*Aquila adalberti*), aguia real (*Aquila chrysaetos*) –con 6 parellas–, aguia perdiceira (*Hieraaetus fasciatus*) —con 7 parellas—, voitre branco (*Neophron percnopterus*) —con 35 parellas—.

Mamíferos
Entre os carnívoros atópanse a lontra, a mangosta exipcia, a garduña, o gato bravo, o teixugo, a xeneta e o máis abundante de todos eles, o raposo. Abundan os cervos, xabaríns e coellos. Outros mamíferos moito máis discretos son o leirón careto ou os morcegos mediterráneo de ferradura (*Rhinolophus euryale*, *R. ferrumequinum* e *R. mehelyi*).

Peixes
*Luciobarbus comizo*, *Squalius pyrenaicus*, *Cyprinus carpio*.

Réptiles
Cobra rateira, cobra de ferradura, sapoconcho riscado, lagarto arnal.

Anfibios
Pleurodeles waltl, *Hyla meridionalis*, píntega común, sapo corredor, *Alytes cisternasii*, tritón común.

Vexetación
----------

* As devesas con aciñeiras (*Quercus rotundifolia*), sobreiras (*Quercus suber*) e carballos ananos (*Quercus faginea subsp broteroi);*
* Matogueiras con estevas (*Cistus ladanifer*, *Cistus salviifolius*...), as uces (*Erica sp.*) e os érbedos (*Arbutus unedo*);
* Zonas rochosas con xenebreiras (*Juniperus oxycedrus*) e terebintos (*Pistacia terebinthus*);
* Zonas de ribeira con amieiros (*Alnus glutinosa*) e lodoeiro (*Celtis australis*);
* Zonas máis térmicas con oliveiras (*Olea europaea var. silvestris*).

Notas
-----

1. ↑  "Parque Nacional de Monfragüe. Fauna". Ministerio de Medio Ambiente e Medio rural e Mariño. Arquivado dende o orixinal o 11 de xuño de 2013. Consultado o 6 de maio de 2013.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Parque Nacional de Monfragüe*** |

### Ligazóns externas

* Web oficial do parque *(en castelán)*
* "Páxina Oficial do Parque Nacional de Monfragüe". Rede de Parques Nacionais. Arquivado dende o orixinal o 17 de outubro de 2016. Consultado o 6 de maio de 2013.  *(en castelán)*

| * v
* c
* e
Parques nacionais de España |
| --- |
| 
* Aigüestortes i Estany de Sant Maurici
* Arquipélago de Cabrera
* Cabañeros
* Caldera de Taburiente
* Doñana
* Garajonay
* Illas Atlánticas de Galicia
* Monfragüe
* Ordesa e Monte Perdido
* Picos de Europa
* Serra de Guadarrama
* Serra Nevada
* Tablas de Daimiel
* Teide
* Timanfaya

 |

|  |  |
| --- | --- |
| Control de autoridades | 
* Wd: Q1968939
* WorldCat
* VIAF: 239241154
* BNE: XX451143
* CDDA: 4820
* GEC: 0266076
* GeoNames: 8030487
* GND: 7670567-5
* LCCN: sh97004498
* OSM: 406299
* WDPA: 4820

 |